Във връзка с постъпило уведомление с вх. № ОВОС-100/13.01.2025г. за инвестиционно предложение „Промяна предназначението на земеделска земя и последващо строителство на обекти за: образование, обществена зеленина и техническа инфраструктура, в т.ч. и изграждане на сондажни кладенци до 100 м.“, в ПИ с идентификатори 56784.338.1, 56784.339.1, 56784.339.2 и 56784.338.5 по КК на гр. Пловдив, район Южен и писмо с изх. № ПУ-01-119(1)/19.02.2025г. на Басейнова Дирекция Източнобеломорски район Пловдив, с възложител **ОБЩИНА ПЛОВДИВ**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада в обхвата на чл.2, ал.2, т.4 от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“ - BG0000578 „Река Марица“ и BG00002087 „Марица-Пловдив“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-100-6/05.09.2025г.